গ্রিক সংস্কৃতিতেও কালো রঙের দাপট দেখা যায়। পরকালের নদী একিরনের পানি দেখতে বেজায় কালো। তারা বিশ্বাস করত, পাপীরা টার্টারাস নামে ভয়াবহ কালো স্তরে ঠাঁই পাবে। সপ্তদশ শতকের দ্বিতীয়ার্ধে ইউরোপ ও আমেরিকায় ডাকিনীবিদ্যার জোয়ার বয়ে যায়। অধিকাংশ মানুষ এটা মনেপ্রাণে বিশ্বাস করত, ব্ল্যাক সাবাত অনুষ্ঠানে শয়তান প্রায় কালো রঙের কোনো প্রাণীর বেশ ধরে হাজির হয়। কালো বেড়াল আর কালো প্রাণী সম্পর্কে কুসংস্কারের যাত্রা শুরু এখান থেকে।